Tengku Anis binti Almarhum Tengku Abdul Hamid

Raja Perempuan Tengku Anis binti Almarhum Tengku Abdul Hamid (diputerakan pada 6 Januari  1949 di Palm Manor, Kota Bharu, Kelantan) merupakan mantan Raja Perempuan Kelantan. Baginda merupakan permaisuri (isteri) kepada Sultan Kelantan ke-28, Almarhum Sultan Ismail Petra ibni Almarhum Sultan Yahya Petra daripada perkahwinan mereka pada tahun 1968 sehingga kemangkatannya pada tahun 2019.

Kehidupan awal  
Tengku Anis binti Almarhum Tengku Abdul Hamid diputerikan pada 6 Januari 1949 di kediaman nenda baginda di Palm Manor, Kota Bharu, Kelantan. Baginda merupakan kerabat diraja Kelantan dari sebelah bonda dan juga Pattani dari sebelah ayahanda. Merupakan puteri ketiga kepada Almarhum Tengku Abdul Hamid Bin Almarhum Tengku Muda dan Almarhumah Tengku Azizah Binti Almarhum Tengku Sri Maharaja Tengku Mohd Hamzah. Nenda baginda iaitu Tengku Mohd Hamzah merupakan bekas Menteri Besar Kelantan yang lebih dikenali dengan gelaran Tengku Sri Maharaja. Baginda menerima pendidikan awal di Sekolah Inggeris Zainab dan mendapat kelulusan Senior Cambridge dan lulus Sijil Persekolahan Malaysia. Baginda mendapat didikan agama daripada guru agama yang dibawa ke kediaman baginda. Baginda dianugerahkan dengan Ijazah Doktor Falsafah Kehormat dalam bidang Pembangunan Sumber Manusia dari Universiti Ramkhamhaeng, Thailand pada 26 Februari 2005.

Perkahwinan dan Anakanda 
Tengku Anis melangsungkan perkahwinan dengan DYMM Sultan Ismail Petra Ibni Almarhum Sultan Yahya Petra pada 4 Disember 1968 ketika Baginda berdua berusia 19 tahun. Adat istiadat perkahwinan baginda berdua diadakan di Istana Kota Lama. Baginda berdua dikurniakan 3 orang putera dan seorang puteri. Putera sulung baginda, Tengku Muhammad Faris Petra atau Sultan Muhammad V menjadi Sultan Kelantan setelah suami baginda jatuh gering. Putera kedua dan ketiga baginda ialah Tengku Muhammad Faiz Petra (Tengku Mahkota Kelantan) dan Tengku Muhammad Fakhry Petra (Tengku Bendahara Kelantan). Satu-satunya puteri baginda, Tengku Amalin A’ishah Putri (Tengku Maharani Putri) merupakan majistret wanita pertama di Kelantan.

Gelaran Diraja  
Tengku Anis dianugerahkan gelaran YTM Tengku Ampuan Mahkota Kelantan pada 1 Januari 1969 oleh paduka ayahanda mentua baginda KDYMM Almarhum Sultan Yahya Petra di Istana Balai Besar, Kota Bharu. Baginda dimahkotakan menjadi DYMM Raja Perempuan Kelantan pada 30 Mac 1980 apabila paduka suami baginda DYMM Almarhum Sultan Ismail Petra menjadi KDYMM Sultan Kelantan ke-28. Baginda bergelar Raja Perempuan Kelantan selama 30 tahun sebelum turun takhta disebabkan oleh kegeringan paduka suami baginda pada tahun 2010. Pada 13 September 2010, Paduka anakanda baginda KDYMM Sultan Muhammad V telah dimashyurkan selaku Sultan Kelantan yang baharu. Tengku Anis dikurniakan gelaran Yang Maha Mulia Raja Perempuan Tengku Anis oleh paduka anakanda baginda.

Penaung
Tengku Anis merupakan penaung persatuan diraja dan pertubuhan kebajikan bagi beberapa organisasi, antaranya:
 Pengasas Rumah Anak Yatim Darul Aitam
 Pengasas Tadika Tengku Anis
 Yayasan Orang Kurang Upaya Kelantan 
 Yayasan Kraftangan Kelantan
 Yayasan Pesakit Jantung Kelantan

Keturunan

Orang hidup
Kelahiran 1949
Tengku Anis Binti Al-Marhum Tengku Abdul Hamid

Panggilan dan gelaran 

  6 Januari 1949 - 1960: Yang Mulia Tengku Anis binti Tengku Abdul Hamid 
  1960 - 4 Disember 1968: Yang Mulia Tengku Anis binti Almarhum Tengku Abdul Hamid
 4 Disember 1968 - 1 Januari 1969: Yang Amat Mulia Isteri Tengku Mahkota Kelantan Tengku Anis binti Almarhum Tengku Abdul Hamid
  1 Januari 1969 - 30 Mac 1979: Yang Teramat Mulia Tengku Anis binti Almarhum Tengku Abdul Hamid, Tengku Ampuan Mahkota Kelantan
  30 Mac 1979 - 13 September 2010: Duli Yang Maha Mulia Tengku Anis binti Almarhum Tengku Abdul Hamid, Raja Perempuan Kelantan  
  13 September 2010 – Kini: Yang Maha Mulia Raja Perempuan Tengku Anis binti Almarhum Tengku Abdul Hamid

Penghargaan 
Baginda telah dianugerahkan:

Penghargaan Kelantan 

  Darjah Kerabat Yang Amat Dihormati (DK) atau Bintang Al-Yunusi
  Darjah Seri Paduka Mahkota Kelantan Yang Amat Mulia (SPMK) atau Al-Muhammadi I - Dato' (Bintang Al-Muhammadi)

Penghargaan Malaysia dan negeri-negeri lain 
  :
  Ahli Darjah Kerabat Diraja Kedah (DK)
  :
  Ahli Darjah Kerabat Diraja Negeri Sembilan (DKNS)
  :
  Darjah Kerabat Baginda Tuanku Syed Putra Jamalullail (DK)
  Darjah Kebesaran Mahkota Perlis Yang Amat Mulia atau Bintang Safi (SPMP)
  :
  Darjah Kerabat Johor Yang Amat Dihormati Pangkat Pertama (DK I)
  :
  Darjah Kerabat Selangor Kedua  (DK II)

Penghargaan negara-negara luar 
  :
  Darjah Kerabat Laila Utama Yang Amat Dihormati (DK I)

Darjah kebesaran lain 
  :
 Doktor Kehormat Falsafah Pengurusan daripada  Kolej Universiti Sains dan Teknologi Malaysia - 23 Februari 2006
 Ijazah Kehormat Doktor Pembangunan Pertanian dari Universiti Putra Malaysia - 16 September 2006
  : 
 Ijazah Kehormat Doktor Falsafah Pembangunan Sumber Manusia dari Universiti Ramkhamhaeng - (Dr.) (26 Februari 2005)

Rujukan 

Orang Malaysia berketurunan Siam
Orang Malaysia berketurunan Melayu
Muslim Malaysia
Penerima Darjah Kerabat Negeri Sembilan
Penerima Darjah Seri Paduka Mahkota Perlis